
DR.31.3.2005  

 
 

29

Beberapa Ahli:  [Bangun] 

Timbalan Yang di-Pertua [Datuk Lim Si Cheng]:  Terlampau ramai.  Yang 
Berhormat, saya terpaksa pendekkan masa sedikitlah.  Daripada 30 minit ke 20 minit bagi 
setiap ahli berucap.  Yang Berhormat bagi Bukit Gantang, sila. 

12.10 tgh. 

Cik Tan Lian Hoe [Bukit Gantang]:  Terima kasih Tuan Yang di-Pertua kerana 
memberi peluang kepada saya untuk serta dalam perbahasan Menjunjung Kasih Titah 
Ucapan Seri Paduka Baginda Yang di-Pertuan Agong. Saya ingin menjuruskan perbahasan 
saya kepada kepentingan institusi keluarga dan isu wanita. 

Tuan Yang di-Pertua, kerapuhan institusi keluarga di negara kita semakin nyata 
apabila kita dilanda dengan krisis keluarga.  Masalah anak-anak semakin kurang ajar, 
biadab, penceraian, sumbang mahram, keruntuhan akhlak remaja yang terlibat dengan 
pelbagai jenayah semakin meningkat dan amat membimbangkan kita dan mendesak kita 
untuk segera menangani masalah tersebut. 

Tetapi setiap kali krisis keluarga berlaku selalunya kaum wanita yang sering 
dipersalahkan.  Kononnya tidak pandai menjaga anak, tidak pandai menjaga suami dan 
keluarga.  Kaum lelaki sebenarnya lupa juga tanggungjawab mereka. 

Datuk Abdul Ghapur bin Salleh:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Kalabakan 
bangun. 

Cik Tan Lian Hoe:  Ya.  [Ketawa] 

Datuk Abdul Ghapur bin Salleh:  Boleh?  Bolehlah. 

Cik Tan Lian Hoe:  Nanti sekejap saya habiskan dahulu. 

Datuk Abdul Ghapur bin Salleh:  Bolehlah. 

Cik Tan Lian Hoe:  Maka….. 

Timbalan Yang di-Pertua [Datuk Lim Si Cheng]:  Dia kata sekejap. 

Cik Tan Lian Hoe:  Saya baru sentuh sedikit sahaja.  Oh, sensitif betul kaum 
lelaki.  Tetapi kaum lelaki tidak sensitif terhadap kaum wanita.  Maka sudah sampai masa 
sebenarnya kaum lelaki berperanan melaksanakan tanggungjawab bersama untuk 
membina sebuah keluarga yang bahagia.  Sudah sampai juga masanya kaum lelaki perlu 
sedar dan tidak perlu lagi memberi alasan untuk berkahwin lebih daripada satu demi untuk 
menjaga keutuhan institusi keluarga.  Alasan agama membenarkan kaum lelaki Islam 
berkahwin empat perlu diperhalusi dan diinsafi kerana pada zaman Nabi  Muhammad….. 

Datuk Abdul Ghapur bin Salleh:  [Bangun] 

Timbalan Yang di-Pertua [Datuk Lim Si Cheng]:  Yang Berhormat, Kalabakan. 

Cik Tan Lian Hoe:  …..kaum lelaki…..Sekejap, sekejap.  Kaum lelaki dibenarkan 
berkahwin kerana hendak menyelamatkan kaum wanita yang menderita yang kehilangan 
suami semasa peperangan.  Tetapi ini telah pun disalahertikan dan kaum lelaki mengambil 
kesempatan untuk berkahwin sehingga empat hanya untuk memuaskan nafsu mereka….. 

Datuk Abdul Ghapur bin Salleh:  [Bangun] 

Cik Tan Lian Hoe:  …..dengan meranapkan kerukunan dan kebahagiaan 
keluarga. 

Timbalan Yang di-Pertua [Datuk Lim Si Cheng]:  Yang Berhormat, Kalabakan 
bangun. 

Cik Tan Lian Hoe:  Sekejap.  Sehingga isteri dan anak-anak menderita.  Sila 
Kalabakan. 



29. Beberapa Ahli: [Bangun]. Timbalan Yang di-Pertua [Datuk Lim Si Cheng]: Terlampau ramai. Yang Berhormat, saya terpaksa pendekkan masa sedikitlah. Daripada 30 minit ke 20 minit bagi setiap ahli berucap. Yang Berhormat bagi Bukit Gantang, sila. 12.10 tgh. Cik Tan Lian Hoe [Bukit Gantang]: Terima kasih Tuan Yang di-Pertua kerana memberi peluang kepada saya untuk serta dalam perbahasan Menjunjung Kasih Titah Ucapan Seri Paduka Baginda Yang di-Pertuan Agong. Saya ingin menjuruskan perbahasan saya kepada kepentingan institusi keluarga dan isu wanita. Tuan Yang di-Pertua, kerapuhan institusi keluarga di negara kita semakin nyata apabila kita dilanda dengan krisis keluarga. Masalah anak-anak semakin kurang ajar, biadab, penceraian, sumbang mahram, keruntuhan akhlak remaja yang terlibat dengan pelbagai jenayah semakin meningkat dan amat membimbangkan kita dan mendesak kita untuk segera menangani masalah tersebut. Tetapi setiap kali krisis keluarga berlaku selalunya kaum wanita yang sering dipersalahkan. Kononnya tidak pandai menjaga anak, tidak pandai menjaga suami dan keluarga. Kaum lelaki sebenarnya lupa juga tanggungjawab mereka. Datuk Abdul Ghapur bin Salleh: [Bangun]. Timbalan Yang di-Pertua [Datuk Lim Si Cheng]: Yang Berhormat, Kalabakan bangun. Cik Tan Lian Hoe: Ya. [Ketawa]. Datuk Abdul Ghapur bin Salleh: Boleh? Bolehlah. Cik Tan Lian Hoe: Nanti sekejap saya habiskan dahulu. Datuk Abdul Ghapur bin Salleh: Bolehlah. Cik Tan Lian Hoe: Maka..... Timbalan Yang di-Pertua [Datuk Lim Si Cheng]: Dia kata sekejap. Cik Tan Lian Hoe: Saya baru sentuh sedikit sahaja. Oh, sensitif betul kaum lelaki. Tetapi kaum lelaki tidak sensitif terhadap kaum wanita. Maka sudah sampai masa sebenarnya kaum lelaki berperanan melaksanakan tanggungjawab bersama untuk membina sebuah keluarga yang bahagia. Sudah sampai juga masanya kaum lelaki perlu sedar dan tidak perlu lagi memberi alasan untuk berkahwin lebih daripada satu demi untuk menjaga keutuhan institusi keluarga. Alasan agama membenarkan kaum lelaki Islam berkahwin empat perlu diperhalusi dan diinsafi kerana pada zaman Nabi Muhammad..... Datuk Abdul Ghapur bin Salleh: [Bangun]. Timbalan Yang di-Pertua [Datuk Lim Si Cheng]: Yang Berhormat, Kalabakan. Cik Tan Lian Hoe: .....kaum lelaki.....Sekejap, sekejap. Kaum lelaki dibenarkan berkahwin kerana hendak menyelamatkan kaum wanita yang menderita yang kehilangan suami semasa peperangan. Tetapi ini telah pun disalahertikan dan kaum lelaki mengambil kesempatan untuk berkahwin sehingga empat hanya untuk memuaskan nafsu mereka..... Datuk Abdul Ghapur bin Salleh: [Bangun]. Cik Tan Lian Hoe: .....dengan meranapkan kerukunan dan kebahagiaan keluarga. Timbalan Yang di-Pertua [Datuk Lim Si Cheng]: Yang Berhormat, Kalabakan bangun. Cik Tan Lian Hoe: Sekejap. Sehingga isteri dan anak-anak menderita. Sila Kalabakan.